tartuNLP/wikipedia-smugri-20251201 huggingface dataset:
Lyydiläzet

Lyydiläzet (lyyd. Lüüdilaižed) ollah rahvas kudai voibi olla karjalaine joukko libo oma uralilaine rahvas. Lyydiläzii on nečilleh 10 000 da vaiku 300 – 3 000 maltau paista lyydikse. Suomelazien mugah lyydi on oma kieli da rahvas a Ven'al se on karjalaine joukko. Melgeh kaikki lyydiläzet ollah Ven'al paiči muudamua sežo Suomes da Ruočis. Suomes pietäh omua seurua lyydiläzile nimelläh "Lüüdilaine siebr" kudai himouttelou pidiä lyydiläzen kul'tuuran elos Suomes da Ven'al. Lyydiläzet paistah suomekse, ven'akse, ruočikse da lyydikse. Melgeh kai lyydiläzet ollah pravoslavnoloi.
Oniegan rannikon piiri

Oniegan rannikon piiri on piiri Karjalan tazavallas. Piirin haldivo on Petroskoil. Yhtelläh iče linnu piirih ei kuuluu. Oniegan rannikon piiri kuluu peräpohjazen alovehien joukkoh. Piiri on Karjalan tazavallan liidehes. 
Oniegan rannikon piiril on yhtehine raja Oniegan järven da Petroskoin linnan alovehenke koillizes, pohjazes da luodehes – Kondupohjan da Karhumäin piirilöinke, päivänlaskus – Priäžän piirinke, päivännouzus – Puudogan piirinke, suves – Leningruadan alovehen Podporožjen piirinke. Oniegan rannikon piirin pinduala on 4475 nellikkökilometrii.
Bisau

Bisau on Gvinea-Bisaun Tazavallan piälinnu. Sie eläy 492 004 hengie (2015). XVI. vuozisual portugalielazet rakendettih sinne linnan. Se sai sen suaren nimen, kudual oli nostettu.
Praja

Praja on Kabo Verde –suarivaldivon piälinnu da suurin linnu. Se on Atlantanvaldumeres, Senegal –valdivon rannikon lähäl, Santjagu –suarel. 
Linnu on perustettu XV. vuozisuan lopus. Praja –nimi merkiččöy portugalien kielel ”randu” –sanua. Vuonnu 2017 sie eli 150 059 hengie, tämä on puoli suarel eläjiä rahvastu da enämbi 25 % kogo Kabo-Verden rahvastu.
Jaunde

Jaunde on Kamerunan piälinnu. Se on valdivon liidehozas, 730 metrin korgevuol merenpinnaspäi. Linnu on perustettu vuonnu 1888 (libo 1889) Germuanien protektoruatan aigah. Sie eläy enämbi 1 miljonua 800 tuhattu hengie.
Nairobi

Nairobi on ekvuatoran lähäl olii linnu, Kenien piälinnu, suurin linnu Päivännouzu-Afriekas. Sie eläy 3-4 miljonua hengie. Eländykohtu on perustettu vuonnu 1899, konzu rakendettih raudutiedy. Linnu sai oman nimen vezistön nimespäi.
Bangi

Bangi on Keski-Afriekan piälinnu da suurin linnu. Rahvahan enin oza eläy Tazavallan päivänlaskuozas Bangi –linnan lähäl. Linnu on perustettu vuonnu 1889 fransielazennu voinukohtannu Ubangi-Šari –vallatus muas.
Moroni

Moroni on Indien valdumeres olijan Komoroin suarivaldivon suurin linnu, piälinnu. Moroni on puoli-iččenäzen Ngazidža –suaren haldivolline keskus. Vuonnu 2003 linnas eli 41 557 hengie.
Titikaka

Titikaka (aimarakse "Titiqaqa quta", kečuakse "Titiqaqa qucha") on Suvi-Amerikan suurin järvi.
Pitkänrannan piiri

Pitkänrannan piiri on piiri Karjalan tazavallas. Piirin keskuksennu on Pitkänrannan linnu. Pitkänrannan piiri on Karjalan lounazes da Luadogan koillisrannikol. Pitkänrannan piiri kuuluu peräpohjazen alovehien joukkoh. Pitkänrannan piiril on yhtehine raja Suojärven, Priäžän, Anuksen da Sordavalan piirilöinke. 
Ilmasto.
Pakkaskuus keskimiäräine lämbötila on 9,4 gruadussii pakkastu, heinykuun keskimiäräine lämbötila on 16.1 gruadussii lämmiä.
Oulun yliopisto

Oulun yliopisto on Oulus toimii yliopisto. Yliopistos oli vuvvel 2018 läs 13 000 opastujua da 2 900 ruadajua.
Mustu frontu

Mustu frontu (Ger: "Kampfgemeinschaft Revolutionärer Nationalsozialisten", KGRNS) oli Strasseriztine puoluveh. Puoluvehen luaji Otto Strasser, konzu Hitler heitti hänet uloz nazipuoluvehstu. Strasser oli äijän enämbi huraistos ku Hitler da Mustu frontu oli kapitalizmuo vastah. Mustu frontu ei olluh vägevy da ei voinuh voittie Hitlerii da Strasserin vanhembi velli Grego tapettih vuvvennu 1934 Hitlerin käskysty.
Suojärven piiri

Piirin eländykohtat.
Suojärven piiri on piiri Karjalan tazavallas. 
Piirin keskuksennu on Suojärven linnu. 
Suojärven piiri on Karjalan päivänlaskupuolel. Susiedupiirilöinny ollah Sortavalan, Pitkänrannan, Mujehjärven, Priäžän, Kondupohjan da Karhumäin piirit sego Suomen Pohjas-Karjal. 
Suojärven piiris on 1800 järvie da lambie, 400 jogie. Suurimii järvilöi ollah Suojärvi (58,6 nellikkökilometrii), Salonjärvi (46,0 nellikkökilometrii), Loimolanjärvi (20,7 nellikkökilometrii). Suurimii jogiloi ollah Šuoju, Suna, Irsta, Tarasjogi, Kollasjogi, Loimolanjogi da Uuksunjogi. Suojärven piirin suoloil löydyy torfua, kuduadu käytetäh hiimiitevolližuos. 
Suojärven piiri kuluu Peräpohjazen alovehien joukkoh.
Beringraja

Beringraja on rauskoin heimoh kuului kalasugu.
Sortavalan piiri

Sortavalan piiri on piiri Karjalan tazavallas. Piirin keskuksennu on Sortavalan linnu. Sortavalan piiri on Luadogan järven rannikol. 
Sortavalan piirin susiedupiirilöinny ollah Lahdenpohjan, Pitkänrannan da Suojärven piirit sego Suomen mua. Sortavalan piiri kuuluu Luadogan pohjasrannikon aloveheh. 
Piiris on kuuzi Luadogan suaristuo. 
Pakkaskuun keskimiäräine lämbötila on 9.1 gruadussii pakkastu, heinykuun keskimiäräine lämbötila on 15.9 gruadussii lämmiä. 
Nähtävykset.
Sortavalan piiris on piäl 540 arhitektuuran mustomerkii.
Televiizor

Televiizor libo TV on laiteh, kudual otetah vastah teleozutuksii. Televiizorah voijah liittiä eri laitehii ezimerkikse videomagnitofonan libo kižakonsolan. Ensimmäizet yleizet teleozutukset työndettih Germuanies vuvvennu 1934.
Videomagnitofon

Videomagnitonfon vai kuvakirjutin on laiteh, kudai kirjuttau videokasietal videodu da iändy. Puaksuh laiteh azetetah televiizorah, kirjutetah teleprogrammoi.
Videomagnitofonoin valmistamine loppui kogo muailmas vuvvennu 2016. Silloi japounielaine yritys Funai valmisti jälgimäzet VHS-magnitofonat
Videosistiemat.
1970- da 1980-luvul oli äijän toine toizenke yhtehsobimatomii videomagnitofonsistiemoi. VHS-sistiemu rodi standardikse 1990-vuozien allus, konzu Betamax hävizi kizuandan. Nygöi on DVD-sistiemat da digitualine kirjuttandu syrjäyttänehet videomagnitofonsistiemat.
Ven'a 1

Ven'a 1 () on yksi Ven'an piätelekanualastu. Enzimäset teleozutukset ezitettih 13. oraskuudu 1991. 
Telekanualu on Ven'an Federatsiin. Telekeskus on Moskovas.
Piäkanualu Ven'a 1:n ližäkse VGRTK:n toizii kanualoi ollah uudizkanualu Ven'a 24, lastenkanualu Karusel, kul'tuurukanualu Ven'a K da sportukanualu Ven'a 2.
Lahdenpohjan piiri

Lahdenpohjan piiri on piiri Karjalan tazavallas. Piirin keskuksennu on Lahdenpohjan linnu. 
Lahdenpohjan piiri kuuluu peräpohjazen alovehien joukkoh. 
Lahdenpohjan piiri on sijoitannuhes Luadogan luodehrannikol. Lahdenpohjan piiril on yhtehine raja Karjalan tazavallan Sortavalan, Leningruadan alovehen Viipurin da Kägöisalmen piirilöin sego Suomenke. 
Lahdenpohjan piiri kuuluu Luadogan pohjasrannikon histouriellizeh aloveheh. Lahdenpohjan piiris on äijy Luadogan suaristuo.
Enzimäine kanualu

Enzimäine kanualu () on telekanualu Ven'an Federatsiis. Telekeskus on Ostankinon Tehniekkukeskukes lähäzyös. 
1TV sai allun vuvvennu 2002.
Kanualal on 250 000 000 telekaččojua muailmal.
Mujehjärven piiri

Mujehjärven piiri on piiri Karjalan tazavallas. Piirin keskuksennu on Mujehjärven kylä.
Mujehjärven piirii kuuluu peräpohjazen alovehien joukkoh. Mujehjärven piiri on sijoitannuihes Keski-Karjalan päivänlaskuh.
Mujehjärven piirin da Suomen yhtehizen rajan piduhus on 225 kilometrii. Mujehjärven piiris eläy vähä rahvastu, yhty ristikanzua kohti on 0,01 hektuarua muadu. Mujehjärven piirin susiedualovehinnu ollah Kostamus da Kalevalan piiri pohjazes, Belomorskan, Segežan da Karhumäin piirit päivännouzus, Suojärven piiri suves, Suomen mua päivänlaskus. Äijy jogie ottau oman allun Mujehjärven piiris. 
Niilöin joukos suurimii jogiloi ollah Suna da Čirka-Kemi. Jovet virratah eri puolih da ollah puhtahat. Mujehjärven piiris on äijy piendy järvie da lambie. Jovet ollah koskekkahat da kalakkahat. Mujehjärven piirin suves on Päivänlasku-Karjalan ylängön korgevin kohtu - Vuottovuaru, sen korgevus on 417,1 metrii.
Mua

Mua, muapallo libo Tellus (simvolu: ) on päiväzensistieman planiettu. Päiväzes laskiettuu se on kolmas päiväzensistieman planiettu. Muan keskimiäräine loittozus Päiväzes on noin 149,6 miljoonua kilometriä libo noin yksi astronominen yksikkö. Mua on päiväzensistieman tihein da viidenneksi suurin planiettu niin läpimitan kui massan mugah.
Mua syndyi noin 4,5 miljardua vuottu sitten. Mua on kiviplaniettu, jollah on metalleis koostui ydin, kiviainekses koostui sula vaippa sekä kiintei kuori. Mualla on myös atmosfieru, ja se on Marsan lizäksi ainua päiväzensistieman planiettu, jolla esiintyy varmistetusti nestemäisty vetty. Suurinda osua Muan pinnas peittäy meri.
Muassa esiintyy runsaasti elämää. Muassa eläy läs 7,8 miljardua ristikanzua. Muassa on läs 200 valdivuo.
Muan ympärys on noin 40 000 km. Mualla on yksi suuri pitkäaikaine kiertäjä, Kuudam.
Karhumäin piiri

Karhumäin piiri on piiri Karjalan tazavallas. Karhumäin piiri kuuluu peräpohjazen alovehien joukkoh. 
Piirin keskuksennu on Karhumäin linnu. 
Piirin pinduala on 13694,6 nellikkökilometrii. Karhumäin piiri on sijoitannuhes Keski-Karjalan päivännouzuh. Karhumäin piirin susiedoinnu ollah Karjalan tazavallan Kondupohjan, Suojärven, Segežan, Mujehjärven da Puudogan piirit sego Arhangelin aloveh.
Nähtävykset.
Karhumäin piiris on säilynyh kul’tuuruperindön mustomerkii. Niilöin joukos on kuulužu Kižin suari.
Segežan piiri

Segežan piiri on piiri Karjalan tazavallas. Piirin keskuksennu on Segežan linnu. Piirii myöte virduau Segežan jogi. 
Segežan piiri kuuluu peräpohjazen alovehien joukkoh. 
Segežan piirin pinduala on 10723 nellikkökilometrii. Segežan piiris eläy 35854 hengie. Segežan piirin suurimii järvilöi ollah Vigjärvi (keskukses), Seesjärvi (lounasrajal) da Ondarvi (päivänlakun rajal). Segežan piirin susiedoinnu ollah Karjalan tazavallan Karhumäin piiri suves, Mujehjärven piiri päivänlaskus, Belomorskan piiri pohjazes da Arhangelin aloveh päivännouzus.
Kondupohjan piiri

Kondupohjan piiri on piiri Karjalan tazavallas. Sen keskuksennu on Kondupohjan linnu. 
Kondupohjan piiri kuuluu peräpohjazen alovehien joukkoh. 
Kondupohjan piiri on sijoitannuhes Karjalan tazavallan suveh. Piirin pinduala on 5951,5 nellikkökilometrii. Suurimal ozal kazvau meččy. Piiris kazvau äijy pedäjiä da kuustu. Lähes 1/5—1/4 oza pindualua kuuluu vezistölöile. Kondupohjan piiril on yhtehine raja Karjalan tazavallan Karhumäin, Suojärven, Priäžän da Onieganrannikon piirilöinke. Liidehes on piäzy Oniegan järvele.
Kalevalan kanzalline piiri

Kalevalan kanzalline piiri on piiri Karjalan tazavallas. Piirin keskuksennu on Kalevalan linnanjyttyine pos’olku. 
Kalevalan piiri kuuluu peräpohjazen alovehien joukkoh. 
Piiri on sijoitannuhes Karjalan tazavallan luodeheh. Kalevalan piiril on yhtehine raja Louhen, Kemin, Mujehjärven da Belomorskan piirilöin, Kostamuksen linnan da Suomenke. Kalevalan piirin pinduala on 13316 nellikkökilometrii. Piiris on äijy vezistyö (1/6 oza pindualua). Vezistölöin joukos on 50 suurdu järvie da kolmetostu jogie. Laivoin käyndymatku vezistölöi myöte kestäy 185 kilometrii. 30% piirin pindualua on suoloil.
Kinšasa

Kinšasa on Kongon Demokruattizen Tazavallan piälinnu. Se on Kongo-jovel, Brazzavil’ -linnan vastalpäi. Vuonnu 2012 sie eli 9 464 000 hengie. Kinšasa on toine suurin linnu Afriekas Lagosan jälles. Sie fransien kieldy tiedäy enämbi rahvastu migu Pariižas. Täh šeikkah huolimattah rahvas paistah lingala-kielel.
Brazzavil

Brazzavil on Kongon Tazavallan piälinnu. Se on Kongo-joven oigiel rannal, Kinšasa -linnan vastalpäi. Sie eläy 1 408 150 hengie (2010). Linnas eläy kolmandes oza kogo Tazavallan rahvahas. Linnu perustettih 10. päivänny syvyskuudu vuonnu 1880 voinukohtannu Kongo-jovel (fransielazien matkan piälikön Pjer Savorn’an de Brazzan käskyn mugah). Sendäh gi täs kohtas vähitellen kazvanuh linnu sai Brazzavil -nimen.
Jamusukro

Jamusukro on Kot-d’Ivuaran haldivolline piälinnu. Vuonnu 2010 sie eli 242 744 hengie. Muan suurimas Abidžana -linnaspäi Jamusukrossah on 240 km.
Maseru

Maseru on Lesoto -valdivon piälinnu, samannimizen piirin haldivolline keskus. Se on Kaledon -joven rannal, rajal Suvi-Afriekan kel. Tämä on muan ainavo suuri linnu, sie eläy 227 880 hengie (2006). Vuvves 1869 Maseru oli Brituanien vallatun muan piälinnannu, vuvves 1966 – Lesoton piälinnu. Linnu on perustettu vuvvennu 1869.
Monrouvii

Monrouvii on Liberien piälinnu. Se on Montserrado -alovehel, portu Atlantan valdumeren rannikol. Sie eläy 1 010 970 hengie (2008). Monrouvii on perustettu vuonnu 1822 piästettylöin välläle orjien eländykohtannu. Linnu sai oman nimen Ameriekan prezidentan Džeims Monron kunnivokse, hänen aigah algavui piästettylöin orjien siirdo Afriekkah. Monrouvii on ainavo piälinnu muailmas, paiči Vašington -linnua, kudai sai nimen ameriekkalazen prezidentan kunnivokse.
Tripoli

Tripoli on Liivien piälinnu, samannimizen linnuhaldivoston keskus. Vuvven 2007 tiedoloin mugah sie eli 1 780 000 hengie. Linnu on muan luodehes, Välimeren lahten rannal. Tripoli on Liivien suurin linnu, tärgei meriportu sego suuri kauppu- da tevolližuskekus. Sie ollah kaupputoimistot, yliopisto.
Belomorskan piiri

Belomorskan piiri on piiri Karjalan tazavallas. Piirin keskuksennu on Belomorskan linnu. 
Belomorskan piiri kuuluu peräpohjazen alovehien joukkoh. 
Piiri on sijoitannuhes Karjalan koillizeh Vienan meren Oniegan lahtie pitkin. Belomorskan piirin pinduala on 12797 nellikkökilometrii. Belomorskan piiril on yhtehine raja Karjalan tazavallan Kemin, Kalevalan, Mujehjärven da Segežan piirilöin sego liidehes Arhangelin alovehenke. Enin oza piirin pindualua kuuluu suoloile, 40% - mečile. Belomorskan piiris kazvau äijy pedäjiä da kuustu. Dostali pinduala on Vienan merel.
Kemin piiri

Kemin piiri on piiri Karjalan tazavallas. Piirin keskuksennu on Kemin linnu. 
Kemin piiri kuuluu peräpohjazen alovehien joukkoh. 
Kemin piiri on sijoitannuhes Karjalan tazavallan pohjazeh, Kemin joven basseinan tyveh. Päivännouzus on Vienan meri. Kemin piirin susiedualovehinnu ollah Karjalan tazavallan Louhen piiri pohjazes, Kalevalan piiri päivänlaskus da Belomorskan piiri suves. Kemin piirin pinduala on 8029 nellikkökilometrii. Suurin oza pindualua kuuluu mečile. Piirii myöte pohjazes suvehpäi matkuau federualline avtodorogu E105 Р21 «Kola» da raududorogu Piiterispäi Murmanskah. 
Päivänlaskus päivännouzuhpäi on Kemin juamu. Sidä myöte voibi piästä Kemispäi Vuokkiniemeh Kalevalan kauti. Kemin piirih kävyy äijy turistua. Piänähtävyksii ollah Kuzova-nimine suaristo, Kemin Uspen’n’an kirikkö, kudai on nostettu vuvvennu 1714 da Pomorje-nimine kodirandumuzei. Joga vuottu 2. elokuudu Puan’arves pietäh fol’klourupruazniekkua nimel Puan’arvi on pohjazen helmi. Enne Kemin ujezdah kuului Soloveckoin manasterigi.
Kaalen kieli

Kaalen kieli ("kaalengo tšimb") on yks Suomen vähembistö kieli hos nečilleh 1.500 ristikanzuo sezo malttau sidä kieldy Ruočis. Kaalen kieldy malttau paista 30% kaaleistu Suomes hyvin da vie 50% malttau ellendie kieldy. Tänäpäi vai pieni vähembistö lapsistu malttau kieldy da se on vuaras kuolla. Kaalen kieldy voi opastuo Helsingis yliopistos da Rovaniemel on kielipezä. Kaalen kieli on suanuh äijän sanoi suomestu.
Baltiekkusuomelaizet kielet

Baltiekkusuomelaizet kielet ollah suomelas-ugrilaziin kieliin kuului kielijoukko. Niidy malttau paista nečilleh 7 miljoonua ristikanzoi. Baltiekkusuomelaizih kielih luetah tavallizestu suomen, eestin, karjalan, vepsän, ižoran da liivin kielet. Perindöllisesty on olluh 8 kieldy hos äijän vähemistölöi ollah tahtonuh suvva heijän paginmuvvon omakse kielekse, ga kui meänkieli, lyydi, kveeni da suvi-eesti (seto i võro). Sežo erähät tahtotah kuččou rauman murretu kielekse
Ven'a 24

Ven'a 24 () on yksi Ven'an piätelekanualastu. 
Telekanualu on Ven'an Federatsiin. Telekeskus on Moskovas.
Ven'a K

Ven'a K () on yksi Ven'an piätelekanualastu.
Telekanualu on Ven'an Federatsiin. Telekeskus on Moskovas.
Louhen piiri

Louhen piiri on piiri Karjalan tazavallas. Piirin keskuksennu on linnanjyttyine Louhen pos’olku. 
Louhen piiri kuuluu peräpohjazen alovehien joukkoh. 
Piiri on sijoitannuhes Karjalan tazavallan pohjazeh. Louhen piiril on yhtehine raja Suomen (päivänlaskus), Murmanskan alovehen (pohjazes), Karjalan tazavallan Kemin da Kalevalan piirilöinke (suves). Louhen piirin da Suomen rajan piduhus on 120 kilometrii. Päivännouzus on piäzy Vienan merele. 
Merirannikko läs 150 kilometrin pitky. Louhen piirin enin oza on sijoitannuhes pohjazembi pol’arnoidu kruugua. Louhen piiri on suurin Karjalas. Tazavallas se on ainavo piiri, kudai on sijoitannuhes Vienan meres Suomen rajassah kogo Karjalan levevytty myöte. Louhen piiris on Karjalan korgevin mägi – Nuorunen (577 metrii korgiembi meren tazuo).
Antananarivu

Antananarivu on Madagaskuaran piälinnu sego samannimizen muakunnan haldivolline keskus. Sie eläy 2 610 000 hengie (2015). Linnu on Madagaskuaru -suaren keskiozas, sen korgevus on 1240-1470 metrii meren pinnan piäl. Antananarivu on raudu- da piätielöin keskus. Linnu perustettih XVII. vuozisual.
Lilongve

Lilongve on Malavin Tazavallan piälinnu. Se on muan lounasozas, päivänlaskupuoles Malavi -jovespäi, Mozambikan da Zambien kel rajan lähäl. Linnu sai oman nimen Lilongve -joves, kudamal se on. Lilongve on nuorehko linnu, sen perustettih anglielazet vuonnu 1902. Vuonnu 1975 sit on tulluh muan piälinnu endizen Zomba -piälinnan azemeh.
Bamako

Bamako on Malin piälinnu. Sie eläy 1 809 106 hengie (2009). Linnu on Nigeran rannoil, muan lounasozas. Yhten versien mugah bambara-kielel Bama -sana merkiččöy ”krokodiilua”. Bamako -nimie kiännetäh ”krokodiiloin jogie”. Bamakon valdivonmerkil on kolme krokodiilua. Rahvas elettih sie vie kiviaigukavven aigah, ga linnakse se rodih XVII. vuozisual.
Chicago

Chicago, viralline nimi City of Chicago, on Yhtysvaldoin Illinois ozavaldivos olii linnu. Linnas eli vuonnu 2017 arvion mugah 2,716,450 ristikanzua. Chicago on muailman tärgevimii talovus da kul'tuurukeskuksii da "Globalization and World Cities Study Groupin" mugah yksi muailman nelläs tärgevimis muailmanlinnois Tokion, New York Cityn, Pariižan da Londonan ohel. Linnu on vie YK:n da monien toizien kanzoinvälizien järjestölöin kodipaikku.
Port Lui

Port-Lui on Mavrikien suurin linnu, tärgei portu sego piälinnu. Se on Indien valdumeren rannal. Linnas eläy 156 720 hengie (vuvven 2010 tiedoloin mugah). Port-Lui -nimen linnu sai Fransien kuningas L’udovikan XV kunnivokse.
Puudogan piiri

Puudogan piiri on piiri Karjalan tazavallas. Piirin keskuksennu on Puudogan linnu. 
Puudogan piiri kuuluu peräpohjazen alovehien joukkoh. 
Piirin pinduala on 12745 nellikkökilometrii. Piiri on sijoitannuhes Karjalan liideheh. Puudogan piirin susiedualovehinnu ollah Karjalan tazavallan Oniegan rannikon piiri päivänlaskus, Karhumäin piiri luodehes, Arhangelin aloveh pohjazes, päivännouzus da liidehes sego Voulogdan aloveh suves. 
Piirin keskikohtal olijat mägyričät ollah rajannu Vienanmeren da Onieganjärven vezilöin keskes. Puudogan piirin da lähäl olijan Arhangelin čupun Oniegan piirin alovehel on sijoitannuhes Jevruopan suurin luonnonvardoičuskohtu – Vodlajärven kanzalline puusto.
Kostamuksen linnupiiri

Kostamuksen linnupiiri on eländypaikku Karjalan tazavallas. Linnupiirin keskuksennu on Kostamuksen linnu. 
Kostamuksen linnupiiri on sijoitannuhes Karjalan tazavallan päivänlaskuh. Susiedualovehinnu ollah Karjalan tazavallan Kalevalan piiri pohjazes da päivännouzus, Mujehjärven piiri suves da Suomi päivänlaskus. Kostamuksen linnupiiri kuuluu peräpohjazen alovehien joukkoh.
Mordouvii

Mordouvien tazavaldu libo Mordouvii on tazavaldu Ven'an ferederacies. Mordouvien tazavallan pinduala on 26128 nellikkökilometrii. 
Mordouvies eläy piäl 700 tuhattu hengie, heis tazavallan piälinnas Saranskas eläy 310 tuhattu. Mordouvien valdivollizinnu kielinny ollah ven’a da mordouvii (erzä da mokša). Mordouvien tazavaldu kuuluu federuallizeh Volganrannikon okrugah da Volgo-V’atskoih ekonoumiekkupiirih. Mordouvien tazavallas on 22 piirii da yksi linnualoveh. Vuvves 2012 Tazavallan piämiehenny on V. D. Volkov. Halličuksen piälikönny on V. F. Suškov (vuvves 2012 algajen). Tazavallan Valdivollizen kerähmön paginanvedäjänny on V. V. Čibirkin (vuvves 2011 algajen). 
Mordouvien tazavaldu perustettih 10. pakkaskuudu vuvvennu 1930. Enzimäi se oli Mordouvien avtonoumine aloveh. Vuvves 1934 se on Mordouvien tazavaldu.
Geogruafii.
Mordouvien tazavaldu on sijoitannuhes Päivännouzu-Jevruopan päivännouzutazalgol Moskovan da Volgan välis. Mordouvien tazavallal on yhtehine raja Ala-Novgorogan alovehenke pohjazes, Čuvašienke koillizes, Uljanovskan alovehenke päivännouzus, Penzan alovehenke suves sego R’azanin alovehenke päivänlaskus.
Ilmasto.
Mordouvien tazavallas on lauhkei ilmasto, kezäl on lämmin. Pakkaskuun keskimiäräine lämbötila on yheksä gruadussii pakkastu, heinykuun keskimiäräine lämbötila on kaheksatostu gruadussii lämmiä.
Rahvas.
Vuvven 2010 tiedoloin mugah Mordouvies eläy 443737 (53,4%) ven’alastu, 333112 (40%) mordvalastu (mokša da erzä yhtes), 43392 (5,2%) tatuarua. Mokšan rahvas eletäh Mordouvien tazavallan keskiozas da päivänlaskus, erzät - tazavallan päivännouzus.
Valdivolline kogomus.
Mordouvien tazavaldah kuuluu 22 piirii da kolme tazavallan alistuslinnua – Saransku, Ruzajevka da Kovilkino.
Mordouvien tazavallan piirit:
Komin tazavaldu

Komi on tazavaldu Ven'an federacies. Se kuuluu Luodehen federuallizeh piirih da on oza Pohajstu ekonoumiekkupiirii. Komin tazavallan piälinnannu on Siktivkar. 
Komin tazavaldu sai oman allun 22. elokuudu vuvvevvu 1921. Silloi se oli Komin avtonoumine aloveh. Vuvves 1936 se on Komin tazavaldu. 
Komin tazavallan valdivokielinny ollah ven’a da komi. 
Geogruafii.
Komin tazavaldu on sijoitannuhes Ven’an federacien jevruoppuozan koillizeh. Komin tazavallan susiedoinnu ollah Jamalo-Neneckoi da Hanti-Mansiiskoi avtonoumizet piirit päivännouzus, Sverdlovan, Permin da Kirovan alovehet suves, Arhangelin aloveh da Neneckoi avtonoumine piiri pohjazes da päivänlaskus.
Ilmasto.
Komin tazavallas on lauhkei mannerilmasto. Talvi on pitky da vilu. Kezä on lyhyt, tazavallan suves kezäl on lämmin, pohjazes on viluttavu.
Rahvas.
Vuvven 2020 tiedoloin mugah Komin tazavallas eläy 820473 hengie. Yhty ristikanzua kohti on 1.92 nellikkökilometrii muadu.
Vuvven 2010 tiedoloin mugah Komin tazavallas eläy 555963 (65,1%) ven’alastu, 202 348 (23,7 %) komilastu, 36 082 (4,2 %) ukrainalastu, 10 779 (1,3 %) tatuarua, 8859 (1,0 %) valgoven’alastu, 5441 (0,6 %) nemcua da 34 831 (4,1 %) toizih kanzoih kuulujua.
Valdivolline kogomus.
Komin tazavallan linnualovehet:
Komin tazavallan piirit:
Udmurtii

Udmurtii on tazavaldu Ven’an federacies. 
Geogruafii.
Udmurtien tazavaldu kuuluu federuallizeh Volganrannikon eländypiirih da on oza Urualan ekonoumiekkupiirii. Udmurtien tazavallal on yhtehine raja Permin alovehenke päivännouzus, Baškirien da Tatarstuananke suves. Udmurtien tazavallan piälinnu on Iževsk. 
Histourii.
Votjakoin avtonoumine aloveh perustettih 4. kylmykuudu vuvvennu 1920. Vuvvennu 1931 nimi muutui Udmurtien avtonoumizekse alovehekse. 28. talvikuudu vuvvennu 1934 se rodih Udmurtien Avtonoumizekse Socialistizekse Nevvostotazavallakse. 20. syvyskuudu vuvvennu 1990 Tazavallan Korgevin nevvosto hyväksyi iččenäžyön deklaracien. 11. ligakuudu vuvvennu 1991 rodih Udmurtien tazavaldu.
Rahvas.
Rosstatan vuvven 2020 tiedoloin mugah Udmurties eläy 1500955 hengie. Yhty ristikanzua kohti on 35,69 nellikkökilometrii muadu. 66,1% eläjis ollah linnalazet.
Udmurtien tazavallas eläy piäl 60 eri kanzua. Vuvven 2010 tiedoloin mugah Udmurties eläy 62,2% ven’alastu, 28% udmurtielastu, 6,7% tatuarua, 0,6% ukrainalastu, 0,6% marilastu, 0,2% baškirua.
Valdivolline kogomus.
Udmurtien tazavallas on viizi linnanpiiri, 25 piirii, 11 linnanjyttysty pos’olkua, 262 kyliä.
Udmurtien tazavallan piirit:
Mercedes-Benz

Mercedes-Benz on mašinmerki. Vie Mercedes-Benz on laitos, kudai azuu erilazii mašinoi da avtoubussoi. Laitos kuuluu germuanielazeh Daimler AG -nimizeh laitoksien joukkoh. Mercedes-Benz on kuulužimii mašinmerkilöi kogo muailmas. Laitoksen piätaloi on Germuanien Baden-V’urtembergan Štutgartan linnas. Laitoksen nimi hyväksyttih vuvvennu 1926. Yhtevyttih kaksi laitostu: Benz &amp; Cie, kuduan perusti Karl Benc, da Daimler-Motoren-Gesellschaft, kuduan perusti Gotlib Daimler. Laitoksien joukko sai Daimler-Benz -nimen. Mercedes-Benz -nimi tuli kahten mašinan nimilöis: vuvven 1901 Mercedesas da vuvven 1886 Benz Patent-Motorwagenas.
Vuvven 2017 tiedoloin mugah Mercedes-Benz azuu moizii mašinoi:
Audi

Audi AG (audi-sana kiännetynny latinan kielespäi karjalakse on ”kuule”) on germuanielaine mašinoinazundulaitos, kudai kuuluu Volkswagen Group – laitoksien joukkoh. Audi AG azuu Audi-merkillizii mašinoi. Laitoksen piätaloi on Germuanien Ingol’štadtan linnas. Laitoksen tunnussanat ollah Vorsprung durch Technik (”Kehitys tehnolougienloin kauti”). Vuvvennu 2016 laitoksel azuttih 1 903 259 mašinua.
Audi on Auto Union -laitoksien joukon perii. Auto Unionah kuului nelli laitostu, kuduat azuttih mašinoi da motocikloi merkilöil DKW, Horch, Audi da Wanderer. Enzimäine Wanderer-merkilline mašin oli azuttu vuvvennu 1913. Vuvvennu 1899 Avgust Hor’h perusti oman enzimäzen laitoksen nimel Horch &amp; Co. Ga kreditoroin periä hänele pidi lähtie ruavospäi. Vuvvennu 1909 oli perustettu Audi Automobil-Werke (Audi-nimine avtozavod). Vuvvennu 1910 oli azuttu enzimäine mašin. Germuanien kielespäi kiännetynny Horch-sana karjalakse on ”kuule”. Konzu uvvele laitoksele ečittih nimie, Avgustan erähän ruadodovarišan poigu ehoitti kiändiä laitoksen alguhpanijan nimen latinakse. Muga rodih Audi-nimi. Audire (”kuulta”) -verbi toizen persounan yksikön imperatiivas on audi (”kuule”).
Maputu

Maputu on Mozambikan piälinnu da suurin linnu, se on muan suves. Linnu on suuri portu Indien valdumeren rannal, kus on ravei ekonoumiekkuelaigu. Maputu -linnas eläy läs 1,3 miljonua hengie.
Linnu on perustettu vuozinnu 1760. Maputu on samannimizen lahten päivännouzurannal, Temb -joven suus. Maputu -jogi laskeh lahten suviozah.
Maputu -linnas on erilastu kul’tuurua: bantu - kul’tuurah ylen kovah vaikuttau portugalilaine kul’tuuru, voi nähtä indielastu sego kitailastu kul’tuurua. Sie suvaijah arabielastu da portugalilastu syömisty, on äijy meren andamua.
Vindhuk

Vindhuk on Namibien Tazavallan piälinnu da suurin linnu. Sie eläy 334 580 hengie (vuvven 2012 tiedoloin mugah). «Windhoek» -sana afrikaans -kielel merkiččöy ”tuuličuppustu”. 
Rahvas ruvettih elämäh sie vie vuonnu 1800, täh šeikkah huolimattah virallizesti linnu perustettih vuonnu 1890, konzu se ilmoitettih Germuanien Lounas-Afriekan piälinnannu.
Mari-El

Mari-El on tazavaldu Ven’an federacies. Se kuuluu Volganrannikon federuallizeh okrugah da on oza Volgo-V’atskoidu ekonoumiekkupiirii.
Mari-Elan susiedoinnu ollah Kirovan aloveh pohjazes da päivännouzus, Tatarstuanu liidehes, Čuvašii lounazes da Ala-Novgorogan aloveh päivänlaskus.
Tazavallan piälinnannu on Joškar-Ola. Marin avtonoumine aloveh oli perustettu 4. kylmykuudu vuvvennu 1920. 
Vuvvennu 1936 se rodih Mari-Elan tazavallakse.
Tazavallan valdivokielinny ollah marin kieli da ven’a.
Mari-El on sijoitannuhes Päivännouzu-Jevruopan tazangol. Suurin oza tazavaldua on Volgan rannikol.
Rosstatan vuvven 2020 tiedoloin mugah Mari-Elas eläy 649 417 hengie.
Rahvas.
Vuvven 2010 tiedoloin mugah tazavallas eläy 313 900 (45,1 %) ven’alastu, 290 900 (41,8 %) marilastu, 38 400 (5,5 %) tatuarua, 6000 čuvašii, 3600 ukrainalastu, 1900 udmurtielastu. Mari-Elah kuuluu 3 linnua (Joškar-Ola, Volžsk, Koz’modemjansk) da 14 piirii. 
Valdivolline kogomus.
&lt;br&gt;
Tazavallan piirit:
Abudža

Abudža on Nigerien piälinnu vuvven 1991 talvikuun 12. päiväs algajen. Enne piälinnannu oli Lagos. Siepäi Abudžassah on 700 km koillispuolehpäi. Linnas eläy 778 567 hengie (2006).
Vuonnu 1828 linnan perusti Abu Dža – Zarien valdivon halliččijan velli da jatkai. Enzimäi se oli voinuleiri, myöhembi sit rodih linnu.
Niamei

Niamei on Nigeran piälinnu vuvves 1960, Niger -joven hurual rannal. Linnas ollah transportukohtu, kanzoinväline lendoazemu. Sie ollah tekstiili-, syömisfuabriekat. 
Ruadau kebjei tevolližus. Linnu on muatalovuspiirin kauppukeskus. On kehitetty ammattin’eruo (pieksetäh nahkua, luajitah hobju- sego kulduezinehty). Niameis ollah yliopisto da kanzalline muzei. 
Niamein pinduala on 239 km². Linnu on perustettu XVIII. vuozisual, enne sie oldih kylät, kudamis eli vai moni sadua hengie.
Kigali

Kigali on Ruandan suurin linnu sego piälinnu. Sie on 1 132 000 eläjiä (2020). Vuonnu 1907 linnas perustettih Germuanien valduamishalličuksen rezidencii. Enne vuottu 1916 Germuanien valdukundu tarkasti linnua, sen jälles (enne 1919 vuottu) linnan valloitti Bel’gii.
San Tome

San-Tome on San-Tome da Prinsipi -valdivon piälinnu da suurin linnu. Se sai oman nimen Foma-apostolan kunnivokse (São Tomé).
21. päivänny talvikuudu vuonnu 1471 portugalilaine matkukundu (sen johtajannu oli Peru Eškobara) löydi tyhjän suaren. Vuonnu 1493 on perustettu San-Tome -linnu.
Mašinoinazundulaitoksien luvettelo mualoin mugah

Mašinoinazundulaitoksien luvettelo mualoin mugah
Volkswagen

Volkswagen (kiännetynny germuanien kielespäi on ”rahvahalline mašin") on germuanielaine mašinmerki. Se kuuluu Volkswagen AG -nimizeh laitoksien joukkoh. Vuvvennu 2019 azuttih 6 620 000 mašinua. Laitoksen piätaloi on Vol’fsburgas. Siegi on Volkswagen -nimine muzei.
Koskenkylä

Koskenkylä on Karjalan tazavallan Oniegan rannikon piirin kylä, kudai kuuluu Garnizonan kyläkundah. Koskenkylä on sijoitannuhes Karjalazen järven rannal.
Čalna-1

Čalna-1 on Karjalan tazavallan Oniegan rannikon piirin kylä, kudai on piäkylänny Garnizonan kyläkunnas. Čalna-1 on sijoitannuhes Petroskoin lendoazeman lähäl, kyläspäi Petroskoissah on 12 kilometrii luodehehpäi. Kyläs ruadau hävittäi aviaciijoukko №159.
Suisuari

Suisuari on vahnuaigaine kylä, kudai kuuluu Karjalan tazavallan Oniegan rannikon piirin Oniegantagavozen kyläkundah. Suisuari on histourien mustomerki. Kylä on sijoitannuhes Suisuaren luodehrannikol, kudai on Oniegan päivänlaskus.
Nirki

Nirki on eländykohtu da samannimine raududorogustancii, kudai on sijoitannuhes Karjalan tazavallan Oniegan rannikon piirih. Nirki kuuluu Ladva-Vetkan kyläkundah. Lähimäine eländykohtu on Päžinselgy, kuduassah on 12 kilometrii.
Taržal

Taržal on vahnuaigaine kylä, kudai on sijoitannuhes Karjalan tazavallan Oniegan rannikon piirih da kuuluu Ladva-Vetkan kyläkundah. Kylä on suannuh oman allun XVI-vuozisual. Taržalas on histourien mustomerki – viijen tundemattoman saldatan kalmu. Miehet suadih surman voinan aigah vuozinnu 1941-1944.
Puhta

Puhta on kylä Karjalan tazavallan Oniegan rannikon piiris. Kylä kuuluu Ladvan kyläkundah da on sijoitannuhes samannimizen joven rannal.
Vilgu

Vilgu (Vahnu Vilgu) on Karjalan tazavallan Oniegan rannikon piiris olii kylä. Oman nimen se sai Vilgan joven nimen mugah. Allun kyläle pandih ruskiet suomelazet vuozinnu 1930. Suuren Ižänmuallizen voinan aigah kylä oli suomelazien vallan ual. Vilgu kuuluu Uvven Vilgan kyläkundah. Kylä on sijoitannuhes M18 (E105) -nimizel juamal. Enzimäzes päiväs talvikuudu vuvvennu 2004 viijendehtostu päivässäh sulakuudu vuvvennu 2005 Vilgu oli Onieganrannikon piirin piäkylänny. Vilgas ruatah feršalinvastahottopunktu, kul’tuurukodi da kirjasto.
Lohijärvi (kylä)

Lohijärvi on Karjalan tazavallan Oniegan rannikon piirin kylä, kudai kuuluu Uvven Vilgan kyläkundah. Kylä on sijoitannuhes Lohijärven rannal hurual puolel Petroskoi-Lohijärvi -dorogaspäi. Lohijärven kylän rinnal on duaččupos’olkua da huogavundukodii turistoih niškoi. Kylän lähäl algavutah dorogat Uudeh Lohijärveh da Mašjärveh.
Aigukniigois Lohijärven kyliä enzikerdua mainitah XVI-vuozisual. Moizen nimen kylä sai järven nimen mugah. 
Vuvvennu 1703, konzu Lohijärvel nostettih plotinua, kylän taloit, huonukset, pellot da niityt jiädih vien ualle. Rahvahale annettih uvvet muatilat Petrovskoin zavodal. Enne vallankumovustu kylän lähäl oli löytty ruskiedu kvarcittua, kohtan ižändänny oli kupču Ivan Anatoljevič Tupicin. Mennyt vuozisual Lohijärven ymbäristö rodih kuulužakse huogavundukohtakse linnalazien keskes. 
Vuozinnu 1970-1980 ruvettih nostamah pionierulierilöi da huogavundukeskuksii turistoih niškoi. Niilöin keskes ollah «Onežec» (vuodessah 2006 sen nimi oli «Ven’an pohjaine»), «Aino», «Iskorka», «Sputnik». Vie Lohijärven lähäl on äijy kezämökkii. Suurimii yhymyksii ollah «Onežec-2», «Energetik», «Lesnoje», «Romaška» da «Burevestnik»
Muašjärvi (Oniegan rannikon piiri)

Muašjärvi on kylä Karjalan tazavallan Oniegan rannikon piiris. Kuuluu Uvven Vilgan kyläkundah. 
Kylä on sijoitannuhes Muašjärven koillisrannale. 
Vuozinnu 1890 kyläs eli 207 hengie. Oli kaksi puuhistu kirikkyö. Yksi, Pyhän Vuasil’l’an kirikkö, oli järvirannas. Toine, Pyhän Il’l’an kirikkö, oli suarel. Pyhän Il’l’an kirikkö kuului manasterih. Muašjärven Pyhän Il’l’an kirikkö oli perustettu vuvvennu 1563. Allun manasterile pani Ioasaf Muašjärveläine. Manasteri heitti ruandan vuvvennu 1764. Kirikön uvvisti kupču E. G. Pimenov vuozinnu 1860. Kirikön piärikkahuksinnu oldih Pyhän Il’l’an obrazu da XVI-vuozisuan Jevangelii.
Uuzi Lohijärvi

Uuzi Lohijärvi on pos’olku Karjalan tazavallan Oniegan rannikon piiris. Kuuluu Uvven Vilgan kyläkundah. Pos’olku oli perustettu vuvvennu 1978. Sie oli salvattu vojennoi objektu nimel Buran. Vuozinnu 1990 pos’olku avattih da se rubei kuulumah Onieganrannikon piirih. Uuzi Lohijärvi on päivänlaskus Lohijärvespäi. Taloit Uudeh Lohijärveh nostettih vuozinnu 1980. Nygöi niilöis niken ei elä. Pos’olkan lähäl voibi nähtä hyllättyy vojennoidu huonustu.
Polovina

Polovina on kylä Karjalan tazavallan Oniegan rannikon piiris. Kuuluu Uvven Vilgan kyläkundah. Kylä on sijoitannuhes Р21 (E 105) -juamal, Petroskoissah on 24 kilometrii matkua. Vuodessah 1917 kyläs ruattih škola da Pyhän Iivanan časounu. Juamal on luajittu mašinoinazetuskohtu, siepäi voibi piästä Polovina-nimizeh kaivossah.
Revonselgy

Revonselgy on kylä Karjalan tazavallan Oniegan rannikon piiris. Kuuluu Pajusuon kyläkundah. Kylä on sijoitannuhes Revonsellän järven koillisrannal.
Toinejogi

Toinejogi on vahnuaigaine vepsäläine kylä, kudai kuuluu Karjalan tazavallan Oniegan rannikon piirin Kalagen kyläkundah. Kylä on histourien mustomerki. Se on sijoitannuhes Oniegan lounasrannal. Kyläs on säilynyh histourien mustomerki – nelläntostu saldatan yhtehine kalmu. Nämmä saldatat taisteltih Karjalan frontal da suadih surman kezäkuus vuvvennu 1944.
Kaskesoja

Kaskesoja on vahnuaigaine vepsäläine kylä, kudai kuuluu Karjalan tazavallan Oniegan rannikon piirin Kalagen kyläkundah. Kylä on histourien mustomerki. Se on sijoitannuhes Oniegan lounasrannal.
Vehkoi

Vehkoi on vahnuaigaine vepsäläine kylä, kudai kuuluu Karjalan tazavallan Oniegan rannikon piirin Šoltarven kyläkundah. 
Kylä on histourien mustomerki. Se on sijoitannuhes Oniegan lounasrannal. Kyläs on säilynyh lahonnuh kirikkö, kudai oli nostettu vuvvennu 1913. Enne sidä kylä kuului Brusnon prihodah. Sen piälimäine Pyhän Miikulan kirikkö oli Brusnon suarel. Iče hierus oli apostolu Foman puuhine kirikkö. Vuozinnu 1931 -1934 Karjalan Toimehpanokomitietan käskyn mugah mollembat kiriköt salvattih. Nygöi kyläs nostetah Pedrun da Puavilan časounua.
Mägikylä

Mägikylä on kylä Karjalan tazavallan Oniegan rannikon piiris. Kuuluu Šoltarven kyläkundah. Kylä on sijoitannuhes Oniegan päivänlaskurannal. Enne vallankumovustu kyläs oli kaksi kirikkyö – Pyhän Il’l’an da Sreten’n’an. Jälgimäzes kudamidä on vie jiännyh.
Mečäntaga

Mečäntaga on kylä Karjalan tazavallan Oniegan rannikon piiris. Kuuluu Šoltarven kyläkundah. Kylä on sijoitannuhes järven rannal. 26. pakkaskuudu vuvvennu 1940 Karjalan Toimehpanokomitietan käskyn mugah kyläs oli salvattu kirikkö.
Išannil

Išannil on kylä Karjalan tazavallan Oniegan rannikon piiris. Kuuluu Šoltarven kyläkundah. Kylä on sijoitannuhes Kalleš-jovel.
Viktorii

Viktorii on Seišel’skoin suaret -Tazavallan piälinnu, ainavo linnu sego portu. Se on Mae -suaren koillisrannikol. Viktorii -linnas eläy kolmas oza suaren eläjien lugumiäräs. Vuonnu 1841 suarel perustettih portu, kudai sai oman nimen Suuri-Brituanien kuningahan kunnivokse.
Dakar

Dakar on Senegualan piälinnu, suuri meriportu da suurin linnu. 
Se on Zel’ony mis -niemel, Atlantan valdumeren rannikol. Dakar on Afriekan päivänlaskupuoles. Sie eläy 1 030 594 hengie, sen ymbäristös eläy läs puoldutostu miljonua hengie. Linnu on perustettu vuonnu 1857 fransielazien voinukohtannu kalastajien kylän lähäl, sen nimi oli N’Dakara.
Fritaun

Fritaun on Sierra-Leone -Tazavallan piälinnu. Sie eläy 862 419 hengie. 
Linnu on valdivon suurin ekonoumiekku-, poliittine sego kul’tuurukeskus. Se on perustettu vuonnu 1792, konzu sinne pandih elämäh välläle piästettylöi orjii.
Mogadišo

Mogadišo on Somali -valdivon piälinnu, suurin linnu sego piäportu. Linnu on muan kul’tuuru-, finansu- da tevolližuskeskus. Sie eläy 2 120 000 hengie (2015). Pindu-ala on 91 km². Mogadišo on perustettu XII. vuozisual Hamar -linnannu.
Hartum

Hartum on Sudanan piälinnu. Se on Valgei Nil- da Taivahankarvaine Nil -joven yhtymyskohtas. Siepäi Nil virduau pohjazeh, Egiptan da Välimeren puolehpäi. Hartum on perustettu vuonnu 1823.
Pretourii

Pretourii on linnu Suvi-Afriekku -Tazavallas. Se on muan muga sanottu rahvahalline piälinnu. Pretourii on Afriekan yksi nygyaigazis linnois. Se on perustettu vuonnu 1855 da sai oman nimen Andries Pretoriusan kunnivokse.
Saamelazien kielet

Saamelazien kielet ollah uralilaine, suomelas-ugrilaine kielijoukko. Niilöi paistah Norviegies, Ruočis, Suomes da Ven'al, enimyölleh Norviegies. Niilöi malttau paistah piäliči 20 000-30 000 inehmisty. Läs kai pagizijat ollah saamelazii. 
Saamelazii kielii on kaikkiedah yksitostu, ga elävii kielii on yheksä. Kai kielet ollah varavonalazii, ga niilöi elvytetäh. 
Eri kielet.
Kielet jaetah ielleh päivännouzu- da päivänlaskusaamelazih kielih. Kielten nimet kirjutettu suomenkielen sanoin mugah.
Kielet tänäpäi.
Suomes.
Suomes niilöi kielii malttau paista 1 778 inehmisty (2008).
Matfeinselgy

Matfeinselgy on Karjalan tazavallan Oniegan rannikon piirin kylä, kudai kuuluu Šoltarven vepsäläzeh kyläkundah da histourien mustomerkilöin joukkoh. 
Kylä on sijoitannuhes Oniegan järven lounasrannikol. Matfeinselgy on perindölline vepsäläine kylä, kus voibi tiijustua, kui vepsäläzet elettih Oniegan rannikol.
20. sulakuudu vuvvennu 1938 Karjalan Sizäazieloin rahvahan komissariuatan käskyn mugah viärättäh oli ammuttu kyläläine pappi Mihail Vasiljevič Smirnov (1881-1938).
Šokšu

Šokšu on vahnuaigaine vepsäläine kylä, kudai on Karjalan tazavallan Oniegan rannikon piiris. Kylä kuuluu Šokšun kyläkundah. 
Kylä on sijoitannuhes Oštu-Petroskoi -dorogal. Kyläs virduau Šokšun jogi. Aigukniigois Šokšu enzikerdua on mainittu vuvvennu 1563. Vuvvennu 1842 Šokšus rodivunnuon kupčan Mark Pimenovan dengoih kyläh oli nostettu Pyhän Miikulan kivikirikkö. Myöhembi Mark Pimenov andoi dengua kirikön sizätiloin kunnostamizeh da obrazoih. 5. heinykuudu 1940 Šokšus oli salvattu kaksi kirikkyö.
Šokšun kvarciittu pädi monien mustomerkilöin azundah. Erähii niilöis ollah Napoleon Bonapartan sarkofuagu, Vladimir Leninan mauzolei, Kremlin seinällyö olii tundemattoman saldatan kalmu, Mihailan zamku, Isaakien kirikkö sego Nikolai I mustopaččahan jalustu.
Jäšjärvi

Jäšjärvi on Karjalan tazavallan Oniegan rannikon piirin kylä, kudai kuuluu Šokšun vepsäläzeh kyläkundah. Kylä on sijoitannuhes samannimizen järven koillisrannal. Karjalan tazavaldah kylä rubei kuulumah vuvvennu 1939 kevätkuun 26. päivän jälles. Enne sidä se oli Leningruadan alovehel.
Karjalaine Kylä

Karjalaine Kylä on Karjalan tazavallan Onieganrannikon piirin kylä, kudai kuuluu Šuojun kyläkundah. Kylä on sijoitannuhes Kendärven päivänlaskurannal. Kylän nostanduruavot algavuttih vuvvennu 2003.
Esperanto

Esperanto on luajittu kieli, sen azuoi L. L. Zamenhof, vuvvennu 1887, Esperantokse malttau paista nečilleh 2 miljounua inehmisty, ga ezmäizenny kielenny vai 2-20 tuhattu ristikanzuo. Konzu Esperanto tuli ilmah sen nimi oli la lingvo internacia (Muailmanluajuine kieli) a konzu kieli kazvoi sen nimekse otettih Esperanto. Vuvvennu 1905 Zamenhof luaji kniigun "Fundamento de Esperanto" kudai oli Esperanton opastuskniigu. Esperantospäi on äijy sanoi Latinalaizis kielispäi ga äijy sanoi tulou sežo germuanizis kielispäi da vähäizen muvvaldu. Esperanto on ylen kebjei opastuo da sie on vai 16 gramatikkusiändölöi
Nevvostoliitto

Nevvostoliitto (ven'akse Сове́тский Сою́з), virrallizesti Socialistizien nevvostotazavaldoin liitto (ven'akse Сою́з Сове́тских Социалисти́ческих Респу́блик) oli kommunistine valdivo Aazies da Jevroupas. Nevvostoliiton luadi Vladimir Lenin da se perustettih 1922. Nevvostoliiton tazavallat jagavuttih vuvvennu 1991 eri valdivoloikse, suurimbannu Ven’a. Nevvostoliiton piälinnu oli Moskovu da sen piäkieli oli ven'a. Vuvvennu 1989 Nevvostoliitos oli piäliči 70% sluavilazii, 12% turkilazii da 15% muuloi. Vuvvennu 1991 Nevvostoliitos oli 15 nevvostotazavaldua da sen rahvahan lugumiäry oli läs 300 miljonua ristikanzua.
Jukagiri kielet

Jukagiri kielet ollah kielijoukko, sie oli äijy enämbi kielii kui tänäpäi, nygöi vai 2 jukagiri kieldy eletäh kuduat ollah Suvi-Jukagiri da Tundra-Jukagiri. Jukagiri kielii malttau paista vai 80-85 inehmisty da net kielet ollah kuolemas. On teurii ku Jukagiri kielet ollah suguu suomelas-ugrilaizien kielienke a se on vie vai teurii da myö emmö tiijä vie.
Samojedi kielet

Samojedi kielet ollah kielijoukko kudai Suomelas-ugrilazien kielenke luajitah Uralilazet kielet. Samojedikielii pagizou läs 25000 inehmisty da suurin samojedi kieli on Nenetsan kieli, sežo äijän niilöi ollah nygöi kuolluh, ga kui Matoran kieli. Samojedi kielii paistah Pohjas ven'as da suurin vuitti ollah Jamalo-Nenetsaspäi
Uralilais-jukagirizet kielet

Uralilais-jukagirizet kielet on kieliteurii kus jukagiri kielet da uralilazet kielet ollah suguu. Teurii suai sen alun vuvvennu 1907. Uralilaizis da jukagiri kielispäi on ylen äijän sanoi kuduat ollah yhtenmoizii da niilöi on sežo kaikis yleizimmis sanoispäi on samua. Sežo on teurii ku uralilais-jukagirizet kielet ollah suguu eskimo-aleuttikielienke (Uralilais-Siberialazet kielet).
Uralilais-Siberialazet kielet

Uralilais-Siberialazet kielet on kieliteurii ku Eskimo-Aleuttilazet da Uralilazet kielet ollah suguu, teurii suai sen alun vuvvennu 1998 konzu Mikael Fortescue luaji hänen kniigun " "Language Relations across Bering Strait"." Teuriis tänäpäi ollah Suomelais-Ugrilazet, Jukagiri da Eskimo-Aleuttilazet kielet, sežo on inehmisii kuduat pidetäh Nivhin kieldy teuriis.
Eskimo-Aleuttilazet kielet

Eskimo-Aleuttilazet kielet libo inuittu-jupikku-unangalazet kielet ollah kielijoukku kus ollah Aleutti, Jupikku da Inuitti kielet, niilöi kielii paistah Pohjas-Amerikas, kanuadus, Grenlandiis, Alaskas da vie vähäizen Siberiis
Kossalmi

Kossalmi on Karjalan tazavallan Oniegan rannikon piirin kylä, kudai kuuluu Šuojun kyläkundah. 
Kylä on sijoitannuhes Petroskoi – Marcial’nije vodi -dorogal, Kendärven da Ukšjärven välizel kannaksel. 
Kyläs oldih Pedrun da Puavilan sego Paraskevan časounat. Ližäkse ruadoi muanruadajan Baševan melliččy. Kuulužu ven’alaine kielentutkii, professoru, Ven’an tiedoakadiemiekku Filipp F’odorovič Fortunatov enzimäzen kerran kävyi Kossalmeh vuvvennu 1883. Vuodessah 1895 häi kävyi sinne kezäkse. Kossalmesgi häi kuoli 20. syvyskuudu (3. ligakuudu) vuvvennu 1914. Siegi mies on pandu muah.
Nuamoilu

Nuamoilu on Karjalan tazavallan Oniegan rannikon piirin kylä, kudai kuuluu Šuojun kyläkundah. Kylä on sijoitannuhes Ukšjärven päivänlaskurannal. 
Enne kyläs oli Pyhän Il’l’an časounu.
Tsareviči

Tsareviči on Karjalan tazavallan Oniegan rannikon piirin kylä, kudai kuuluu Šuojun kyläkundah. Kylä on sijoitannuhes Kendärven da Ukšjärven rannoil Petroskoi – Marcial’nije vodi -dorogal. Kyläs on Pyhän Miikulan časounu. Kyläs liidehehpäi on vizakoivun vardoičusaloveh.
XX-vuozisuan allus Tsareviči-kyläs oli Anuksen mägizavodoin johtajan N. Butenevan jälgeläzien usad’bu. Vuozinnu 1915 – 1945 kyläs omas kezämökis eli da ruadoi taidoilii Veniamin Popov.
Šuojun Čupa

Šuojun Čupa on Karjalan tazavallan Oniegan rannikon piirin kylä, kudai kuuluu Šuojun kyläkundah. 
On kuulužu sil, gu kylän rinnal on suurien herroin endine virralline rezidencii. Kylä on sijoitannuhes Kendärven rannal Petroskoi – Marcial’nije vodi -dorogal. Petroskoissah on 20 kilometrii. Vuozien 2010 allus kyläs oli nostettu Ksenija Piiteriläzen časounu. 
Nevvostovallan aigua Nevvostoliiton Kommunistizen partien Karjalan tazavallan komitietan duaččupos’olkan rinnal oli nostettu hoteli suurih herroih niškoi. Eri aijoinnu sie huogavuttih Aleksei Kosigin, Nikolai Tihonov, Jurii Andropov, Urho Kekkonen, Boris Jel’cin, Vladimir Putin.
Besoučču

Besoučču on Karjalan tazavallan Oniegan rannikon piirin Šuojun kyläkunnan kylä. Se kuuluu Šuojun kyläh. 
Kylä on sijoitannuhes Karjalan piälinnan rinnal, Šuojun jovel. Kyliä myöte matkuau dorogu Petroskoilpäi Suojärveh. Kylän rinnal ollah Petroskoin lendoazemu, garnizounu da petroskoilaine kalmužin.
Verhovje

Verhovje on Karjalan tazavallan Oniegan rannikon piirin Šuojun kyläkunnan kylä. Se kuuluu Šuojun kyläh. 
Kylä on sijoitannuhes Šuojun joven rannoil. Kahtes kilometris päivänlaskuhpäi on Kola-nimine avtodorogu.
Matkači

Matkači on Karjalan tazavallan Oniegan rannikon piirin Šuojun kyläkunnan kylä. Se kuuluu Šuojun kyläh. 
Kylä on sijoitannuhes Surguban järven suvirannal. Nellän kilometrin piäs on Kola-nimine avtodorogu.
Man’gu (pos’olku)

Man’gu on Karjalan tazavallan Priäžän kanzallizes piiris olii pos’olku.
Priäžäspäi Man’gassah on kymmene kilometrii matkua P21-dorogua myöte. Pos’olku on sijoitannuhes Man’gan joven rannal.
YLE TV2

YLE TV2 on suomelaine telekanalu, kuduan omistau Yleisradio. TV2:l ei ozuteta reklamoi, ga sen finansiiruičus suatah veroiči. Telekeskus sijaiččou Tampereen Ristimäel. YLE TV2 perustettih vuvvennu 1964, da Suomi oli enzimäine pohjasmua, kudau suai toizen telekanalan. Ruoččis SVT2 zavodi pakkaskuus vuvvenu 1969. Norviegies da Danies oli vai yksi telekanalu vuoteh 1988-1992.
Akimisto

Akimisto on Karjalan tazavallan Priäžän piirin Vieljärven kyläkundah kuului kylä. 
Sen rinnal on Majajärvi.
Hilkoi

Hilkoi on Karjalan tazavallan Priäžän piirin Vieljärven kyläkundah kuului kylä. Se on sijoitannuhes Tulomjärven päivänlaskurannal. 
Vuozinnu 1760-70 kylän rinnal ruadoi anukselazen kupčan Ivan Spetanovič Barminan zavodu. Miehen dokumentois on kirjutettu, gu vuvvennu 1779 zavodal oldih plotin, kolme fuabriekkua, paja da kaksi melliččiä.
Huutselgy

Huutselgy on Karjalan tazavallan Priäžän piirin Vieljärven kyläkundah kuului kylä. Se on sijoitannuhes Šotjärven suvirannan rinnal. 26. elokuudu vuvvennu 1938 Karjalan piälimäzen toimehpanokomitietan käskyn mugah kyläs oli salvattu časounu.
Koivuselgy (kylä)

Koivuselgy on Karjalan tazavallan Priäžän piirin Vieljärven kyläkundah kuului kylä. Se on sijoitannuhes Koivujärven päivänlaskurannal.
Mander

Mander on Karjalan tazavallan Priäžän piirin Vieljärven kyläkundah kuului kylä. Se on sijoitannuhes Tulomjärven päivännouzurannal.
Shinzō Abe

Shinzō Abe( 21. syvyskuudu 1954, Shinjūku - 8. heinykuudu 2022) on Japounien piäministru.
Majaiselgy

Majaiselgy on Karjalan tazavallan Priäžän piirin kylä. Se kuuluu Vieljärven kyläkundah. 
Kylä on sijoitannuhes Majaijärven suvirannal. 26. kylmykuudu vuvvennu 1939 Karjalan Piälimäzen toimehpanokomitietan käskyn mugah kyläs oli salvattu časounu. 
Rahvahan lugumiäry.
Vuvvennu 1905 Majaiselläs eli 57 hengie.
Pogoilu

Pogoilu on Karjalan tazavallan Priäžän piirin kylä. Se kuuluu Vieljärven kyläkundah. 
Kylä on sijoitannuhes Tepojärven liidehrannal. 
Rahvahan lugumiäry.
Vuvvennu 1905 kyläs eli 55 hengie.
Pun’čoi

Pun’čoi on Karjalan tazavallan Priäžän piirin kylä. Se kuuluu Vieljärven kyläkundah.
Kylä on puuarhitektuuran mustomerki. Pun’čoi on sijoitannuhes Omajärven päivänlaskurannal.
Simoi

Simoi on Karjalan tazavallan Priäžän piirin kylä. Se kuuluu Vieljärven kyläkundah. 
Kylä on sijoitannuhes meččylammen rannal.
Kokkoilu

Kokkoilu on Karjalan tazavallan Priäžän kanzallizen piirin kylä. Se kuuluu Nuožarven kyläkundah. 
Kylä on sijoitannuhes Kaskesniemen järven rannal. Kyläs on säilynyh XIX-vuozisual nostettu Pyhän Varvaran časounu, kudai kuuluu federuallizeh arhitektuurumustomerikilöin luvetteluh. 
Vie yksi puuarhitektuuran mustomerki – XIX-vuozisuan lopus azuttu puuhine aittu, on vietty Kižin suarele.
Simanisto

Simanisto on Karjalan tazavallan Priäžän kanzallizen piirin kylä. Se kuuluu Pyhärven kyläkundah. 
Kylä on sijoitannuhes Pyhärven suvirannal. 28. ligakuudu vuvvennu 1957 Karjalan Korgeviman nevvoston prezidiuman käskyn mugah Simanisto suureni, sih ruvettih kuulumah lähikyläzet. 
Rahvahan lugumiäry.
Vuvvennu 1905 Simanistos eli 194 hengie.
Villumägi (stancii)

Villumägi on raududorogustancii, kudai on sijoitannuhes Karjalan tazavallan Priäžan piirin Čalnan kyläkundah. Vie sama nimi on raududorogustancien tyves olijal pos'olkal.
Kutižmu (stancii)

Kutižmu on raududorogustancii, kudai on sijoitannuhes Karjalan tazavallan Priäžan piirin Čalnan kyläkundah. Vie sama nimi on endizen raududorogustancien tyves olijal pos'olkal. 
Raududorogustancii oli avattu vuvvennu 1940.